laion/Wikipedia-Exotic huggingface dataset:
Valve Saretok

Valve Saretok (abielus Valve Ristkok 12. juuni 1911 Valga – 16. aprill 2004 New York) oli eesti kirjanik ja tõlkija. Ta sündis Valgas ärimehe tütrena. Ta õppis aastatel 1924–1931 Valga tütarlaste gümnaasiumis. Aastatel 1932–1936 õppis ta Tartu Ülikooli filosoofiateaduskonnas eesti kirjandust ja Põhjamaade ajalugu, hiljem jätkas ta õpinguid Helsingi Ülikoolis. Aastatel 1938–1943 töötas ta ajakirjanikuna ja Riigi Ringhäälingus Tallinnas. Ta avaldas jutte ja vesteid väljaannetes Uus Eesti, Perekonnaleht, Kirilind, Rahvaleht, Noorte Hääl ja Rahva Hääl. Aastatel 1942–1944 ilmusid ajalehes Eesti Sõna (pseudonüümide -ke, Joel, K. L., Sari ja Säde all) kümned tema ajakajalised vestekesed ja artiklid. Aastatel 1944–1950 elas Saksamaal. Aastast 1957 elas ta USA-s, alguses Chicagos, aastast 1967 aga New Yorgis, töötades kirjastusametnikuna ning tegutsedes kirjaniku ja tõlkijana. "Aga Gret!" Romaan. Valga / Tallinn : Tallinna Eesti Kirjastus-Ühisus, 1928. – 123 lk. Naiivromantiline lugu gümnasistide seiklustest "Kiki suur suvi" Tartu : Loodus, 1936. – 80 lk. Noorsoolugu (2. trükk "Eesti lastekirjanduse antoloogia" 6. kd, 1999) "Sinistkirja nukulapp" Tartu / Tallinn : Loodus, 1938. – 32 lk. Noorsoojutt "Väike süda" Romaan. Tartu / Tallinn : Loodus, 1939. – 207 lk. (2. trükk Tallinn : Eesti Raamat, 2013. – 205 lk.) Kujutab elu ülikoolis. "Mõrv äikese ajal" 1940. Kriminaalromaan. "Leena-Liisa Tuisutee". Romaan, ilmus joonealusena ajalehes Eesti Sõna (1944). "Läbi uduliniku. 1. osa: Noore vabariigi koolis" Toronto : Orto, 1956. – 270 lk. Memuaarteos "Läbi uduliniku. 2. osa: Valga Tütarlaste Gümnaasiumis" Toronto : Orto, 1957. – 380 lk "Hiiobi tütar" Romaan. Toronto : Orto, 1958. 335 lk. "Kajaja" Romaan . Toronto  : Orto, 1959. 379 lk. Daphne Du Maurier "Patuoinas". Romaan. Göteborg : Orto, 1959. – 496 lk. Edna Ferber "Hiiglane". Romaan (tõlkinud koos Karl Eineriga). Toronto : Orto, 1961. – 348 lk. Richard Kaufmann "Taevas ei maksa protsente". Romaan. Toronto : Orto, 1963. – 291 lk. Väinö Linna "Must armastus". Romaan. Toronto : Orto, 1958. – 224 lk. Lucy Maud Montgomery "Punapäine Anne". Tallinn : Rahvaülikool, 1939. – 165 lk (Minu raamat ; nr. 11). Erkki Palolampi "Kollaa peab vastu". Romaan. Toronto : Orto, 1956 – 256 lk. Mika Waltari "Tants üle haudade". Romaan Porvoo riigipäeva ajast. Toronto : Orto, 1955. – 227 lk. Evelyn Waugh "Must murjan". Romaan. Tallinn : Olion, 1994. – 158 lk. ISBN 5460000998 Ursula Moray Williams "Väikese puuhobu seiklused". Lastejutt. Tallinn : Rahvaülikool, 1939. – 95 lk. (Laste sõber ; nr. 4). "RISTKOK, VALVE". Eesti biograafiline andmebaas ISIK. Eesti kirjandusmuuseum. 2004. Originaali arhiivikoopia seisuga 24.10.2020. Vaadatud 3.12.2020. Eesti Kirjanike Liit (30. aprill 2004). "Valve Saretok 12. VI 1911 – 16. IV 2004". Sirp. Vaadatud 3.12.2020. "Täielik kataloog: otsing Saretok, Valve, 1911-2004". E-kataloog Ester. Vaadatud 3.12.2020. "Eesti rahvusbibliograafia otsing: Ristkok, Valve, 1911-2004, tõlkija". Vaadatud 3.12.2020.[alaline kõdulink]
San Saba maakond

San Saba maakond (San Saba County) on maakond USA-s Texase osariigi keskosas. Geograafilised koordinaadid on 31° 9′ N, 98° 49′ W Maakonna halduskeskus on San Saba. Maakonna pindala on 2947 km², millest 10 km² moodustab veepindala. Elanike arv oli 2010. aasta rahvaloenduse järgi 6131. 2000. aastal oli elanikke 6186. Millsi maakond (põhjas) Lampasase maakond (idas) Burneti maakond (kagus) Llano maakond (lõunas) Masoni maakond (edelas) McCullochi maakond (läänes) Browni maakond (loodes) San Saba maakond moodustati 1856. aastal Bexari maakonna osast. Maakond on saanud nime San Saba jõe järgi, mis läbi maakonna voolab. San Saba maakonna koduleht (inglise keeles)
Tehnoökoloogia

Tehnoökoloogia (inglise keeles technoecology) on tegevusvaldkond, mis käsitleb inimtegevuse tagajärjel tekkinud häiringute vähendamist, materjalide taaskasutust, jäätmete kasutusvõimalusi energeetikas ja ohutuid ladestamisvõimalusi keskkonnahoiu nõudeid arvestades ning nüüdisaegseid tehnoloogiaid kasutades. Tehnoökoloogiat õpetatakse Tallinna Tehnikakõrgkoolis erialal nimega keskkonnatehnoloogia ja -juhtimine. Ökotehnoloogia Keskkonnatehnoloogia ja -juhtimine Tallinna Tehnikakõrgkool
California maakondade loend

IM SD RV OR SB LA KE VE BR LO MT BN FR KG TL IN MN AL TU MR MD ME SC SZ SM SF AM CC SJ ST CA AD ED SA SL YO NA MA SN MC LK CO SR YU PL NV SE BU GL TE PM LS MO SH SK TR HU DN Siin on loetletud California osariigi 58 maakonda:
Chaos

Chaos ehk Kaos on vanakreeka mütoloogias esimene jumal, kes lõi maailma. Vastavalt vendade Stephanideste jutustusele ei olnud aegade alguses maailma. Oli vaid üks jumal – Kaos, kes elas täielikus pimeduses. Olles elanud kaua aega üksinda, otsustas ta luua maailma. Ta lõi maailma ja piiritu Tartarose, kõleda ja kottpimeda paiga, mis asus sügaval maakera sees. Ta lõi särava Päeva ja Öö (jumalanna Nyx) ning jumalanna Maa (Gaia). Seejärel alustas Gaia maailma täiustamisega. Ta sünnitas helesinise taeva (Uranos), mäed (Oroi) ja mere (Pontos). Kaos
Sürgavere

Sürgavere küla asub Viljandi maakonnas Viljandist umbes 20 km põhja pool Põhja-Sakala vallas. Enne Eesti omavalitsuste haldusreformi 2017. aastal kuulus küla Suure-Jaani valda. Sürgaveres asub Sakala kõrgustiku põhjaosa kõrgeim tipp – 128 meetri kõrgune Sürgavere mägi. Külast saavad alguse Ängi oja ja Liiduvere oja. 1,5 km kaugusel asub Tallinn–Viljandi raudteeliini Sürgavere raudteepeatus. Külal on bussiühendus Viljandi ja Suure-Jaaniga. Sürgaverest lähevad läbi Epra–Sürgavere–Klaassepa tee ja Mudiste–Kobruvere tee, mis ristuvad küla keskuses. Küla lõunaosas algab Auksi tee. Küla keskpunktis asub kunagise Sürgavere mõisa peahoone, milles praegu tegutsevad Suure-Jaani kooli Sürgavere õppekoht, lasteaed ja raamatukogu. Endist mõisahoonet, mis kuulus varem Wahlide perekonnale, ümbritseb 4,7 hektari suurune looduskaitsealune park. Külas on oma spordihoone ja kauplus. Raamatukogu asub suurtes ruumides. Lugejate käsutuses on paljundusmasin ja Interneti püsiühendusega arvutid. Külas on Keskkonnaagentuuri ilmavaatlusradar. Sürgaveres tegutseb aktiivselt aastast 2005 Sürgavere Küla Selts, mille igapäevast tegevust kajastatakse facebook Sürgavere küla lehel Esimesed teated Sürgavere kohta pärinevad 1583. aastast. 25. juulil 1744 kinkis keisrinna Elisabet õuedaamile Maria Tšoglokovile, sünd. Hendrikovile, Katariina I kaudu keisrikoja veresugulasele, muude mõisate hulgas ka Sürgavere mõisa. 1939. aastal ehitati mõisa peahoone kooli tarbeks tundmatuseni ümber. Sürgavere on ka kohaliku põllumajandusühistu keskus. Põllumajandusühistu on välja kasvanud endisest kolhoosist Kindel Tee. "Kindel Tee" Statistikaameti statistika andmebaas, vaadatud 24.05.2024. Eesti haldus- ja asustusjaotuse klassifikaator, vaadatud 9.06.2014. EE 12. köide, 2003: 533. Keskkonnaregistervaadatud 21.03.2017 "Sürgavere Küla Selts". "Postimees (Tartu : 1886-1944) nr.283". {{netiviide}}: eiran teksti "18. oktoober 1926" (juhend); eiran teksti "lk 4 ." (juhend) Sürgavere küla koduleht Sürgavere küla Facebookis Kaardid ja ilm Sürgavere mõisa kirjeldus Eesti mõisaportaalis Sürgaverre kerkis Euroopa moodsaim ilmavaatlusradar
Bougouni cercle

Bougouni cercle on cercle Malis Sikasso piirkonnas. Halduskeskus on Bougouni. Ta jaguneb 26 vallaks. Resultats Provisoires RGPH 2009 (Région de Sikasso). République de Mali: Institut National de la Statistique (prantsuse keeles).
Kadiolo cercle

Kadiolo cercle on cercle Malis Sikasso piirkonnas. Halduslikult jaguneb üheksaks vallaks: Diou vald, Dioumaténé vald, Fourou vald, Kadiolo vald, Kaï vald, Loulouni vald, Misséni vald, Nimbougou vald, Zégoua vald.
Anna Kendrick

Anna Kendrick (sündinud 9. augustil 1985 Portlandis Maine'i osariigis) on USA filminäitleja. Anna Kendrick andmekogus IMDb (inglise)
Taisi Rosenberg

Taisi Rosenberg (neiupõlvenimega Taisi Pettai, sündinud 17. jaanuaril 1989) on eesti laulja ja laulupedagoog. Ta osales mitu korda Eesti Televisiooni lauluvõistlusel "Laulukarussell". Tal õnnestus see võistlus võita 2000. aastal 8–10-aastaste lauljate vanuserühmas. Suurema tuntuse saavutas ta aga ansambli Dynamint koosseisus, mis moodustati 2003. aastal Halley noorteklubi laulukonkursi "Halley superstaar" võitnud tüdrukutest. Ta on teinud teatrirolle lavastustes "Bluusivennad", "Gypsy", "Viiuldaja katusel", "Il Campanello", "Boheem" ja "Otsast alustades". Lisaks on ta laulnud Eesti Filharmoonia kammerkoori projektides: Mozarti "Reekviem" ja Arvo Pärdi "Passio". Tal on bakalaureusekraad Eesti Muusika- ja Teatriakadeemia laulu ja interpretatsioonipedagoogika erialal (õppis Nadia Kuremi lauluklassis 2011–2014). Lapsena laulis ta Tartus Fa-dieesi laulustuudios Ingrid Otti juhendamisel. Seejärel õppis laulmist Tallinnas Georg Otsa nimelises Muusikakoolis Marika Eensalu klassis (2008–2011) ja Tartus Descartes'i Lütseumis Sirje Vasmanni käe all (2006–2008). Ta on Taisi Laululaste erastuudio asutaja ja juht. Stuudio tegutseb 2009. aastast Tallinnas Haaberstis. Taisi Laululaste stuudio andis välja esikalbumi "Kallis päikene" 2013. aastal. Lisaks juhatas Taisi Rosenberg Kurtna kooli ja lasteaia lauluringi aastatel 2009–2015. Dynamint tegutses aastatel 2004–2008 ning oli ettevõtte TopTen ansambel, mis esines Eestis, Lätis, Soomes ja Saksamaal. 2005. aastal võitis ansambel Kuldse Plaadi auhinna parima uustulnuka kategoorias. Dynaminti koosseisus andis Taisi Rosenberg välja 4 CD plaati. Taisi CV Taisi Laululaste veebilehel Taisi Laululaste koduleht Kallis päikene, Youtube video https://www.taisilaululapsed.com/taisi-rosenberg Taisi Rosenberi CV Taisi Laululaste veebilehel]
IPhone 5S

iPhone 5s on Apple'i nutitelefon iPhone'i seeriast. See saabus müügile 20. septembril 2013. Apple korraldas ametliku esitluse nii 5s-ile kui ka iPhone 5C-le 10. septembril 2013. See oli esimene iPhone, mille värvivalikus olid kuldne ja kosmosehall. iPhone 3GS-i ja iPhone 4S-i eeskujul on iPhone 5s uuenduskuuri läbinud iPhone 5. 5s on eelkäijaga sarnase disainiga, ainsad erinevused on uus metallrõngaga ümbritsetud safiirkristallist kodunupp (see toimib ka Touch ID sõrmejäljelugerina, mida kasutatakse telefoni avamiseks ja iTunes'is tehingute kinnitamiseks), ning kahekordne LED-välk, mis on optimeeritud õige värvitemperatuuri saavutamiseks piltidel. iPhone 5s-i eristab oma eelkäijast ka uuendatud kaamera suurema avause ja suurema arvu pikslitega, uus kahetuumaline A7-protsessor (esimene 64-bitine protsessor nutitelefonil), sellega kaasneb ka M7 liikumise kaasprotsessor – spetsiaalne protsessor töötlemaks liikumisandmeid seadme kiirendusmõõdikult ja güroskoobilt tülitamata A7-peaprotsessorit. iPhone 5s oli ka esimene seade, millel on operatsioonisüsteem iOS 7, mis on uuendatud kasutajaliidesega ja uute funktsioonidega. Seadme vastuvõtt oli üldjoontes positiivne, mõned nimetasid seda lausa parimaks nutitelefoniks turul, kuid leidus ka kritiseerijaid, kelle meelest sarnanes see liiga palju oma eelkäijatega.[viide?] iPhone 5s-i ja iPhone 5c-d müüdi nende müügiletuleku nädalavahetusel kokku üheksa miljonit, mis purustas Apple'i iPhone'i müügirekordi. 2013. aasta septembris oli iPhone 5s kõigilt Ameerika suurematelt mobiilioperaatoritelt kõige ostetum telefon.
Schenkeri Liiga hooaeg 2012–2013

Schenkeri Liiga hooajal 2012/2013 oli meeste 8. võrkpalli Balti liiga, kus osales 10 võistkonda (4 Lätist ja 6 Eestist). Esmakordselt võitis liiga TTÜ võrkpalliklubi. Poliurs/Ozolnieki Daugavpils Universitate VK Jelgava Biolars Riia Lase TTÜ Valio Võru VK Bigbank Tartu Rakvere Fruit Xpress Tallinna Selver Pärnu VK Toimus 2.–3. märtsil 2013 Pärnus. Kõige väärtuslikum mängija (MVP) Mart Tiisaar (TTÜ) Suurim punktitooja Mart Tiisaar (TTÜ) Parim blokeerija Andri Aganits (Selver Tallinn) Parima servija Martti Juhkami (Selver Tallinn) Parim ründaja Andrejs Zavorotnijs (Riia Lase) Parim libero Edgar Järvekülg (Pärnu VK) Parim sidemängija Kusti Nõlvak (TTÜ) 2012/2013 hooaeg Eesti Võrkpalli Liidu arhiiv
Alphaville

"Alphaville" ("Alphaville, une étrange aventure de Lemmy Caution"), Jean-Luc Godard'i film aastast 1965 Alphaville, saksa ansambel
Irkutsk

Irkutsk (vene Иркутск) on linn Venemaal, Irkutski oblasti keskus. Irkutsk asub Angara kaldal Irkuti jõe suudmes, 66 km Baikali järvest läänes. Linna geograafilised koordinaadid on 52°17'N, 104°18'E. Irkuti jõest tuleb ka linna nimi. Linna aasta keskmine temperatuur on 1,0 °C. Kõige kuumem kuu on juuli (keskmiselt 18,3 °C), kõige külmem jaanuar (keskmiselt –17,8 °C). Aprillist kuni septembrini on esinenud sooja vähemalt 29 °C, absoluutne maksimum 37,2 °C on mõõdetud juulis. Plusskraade on mõõdetud igas kuus. Novembrist kuni veebruarini on esinenud külma alla –40 °C, absoluutne miinimum –49,7 °C on mõõdetud jaanuaris. Juulis pole kunagi öökülma mõõdetud. Aastas sajab 480 mm sademeid, kusjuures suvi on märksa märjem: juulis sajab 114 mm, veebruaris ainult 8 mm sademeid. Irkutski asutasid 1661 sõjaväepostina Jakov Pohhabovi juhatusel kasakad. Linnaõigused sai Irkutsk 1686. Alates 1764 oli Irkutsk Irkutski kubermangu (esialgu Siberi kubermangu) keskus. Alates 1822 asus Irkutskis Ida-Siberi kindralkuberner. Irkutsk oli tähtis keskus kaubavahetuses Hiinaga. Irkutski läbisid peaaegu kõik Hiinasse minevad kaubakaravanid, seevastu suured tööstusettevõtted ilmusid linna alles 20. sajandil. Linna esimene üldplaneering töötati välja 1791. aastal. Selle täpne autor on teadmata, ehkki sellega tegelenud inimeste ring on üsna selge. Katariina II kinnitas üldplaneeringu 4. augustil 1792. Selle plaaniga pandi paika linna peamiste tänavate asukoht. Ärihooned nähti ette tähtsate tänavate ja väljakute äärde. Projektis arvestati juba väljakujunenud tänavasüsteemiga ega tehtud seda radikaalselt ümber. Selle üldplaani järgi rajati uusi tänavaid ja hooneid kuni 1830. aastateni. 19. sajandi alguses saabus Irkutskisse palju Siberisse asumisele saadetud dekabristide ülestõusust osavõtnuid. 1879. aastal hävitas tulekahju suure osa linna keskusest. 1898. aastal jõudis Irkutskisse Siberi raudtee. 1920. aastal hukati Irkutskis admiral Aleksandr Koltšak. Linn jaguneb neljaks elanike arvult umbes võrdseks linnarajooniks. Need on Lenini, Oktoobri, Paremkalda (Pravoberežnõi) ja Sverdlovski rajoon. Irkutsk on tähtis raudteesõlm Siberi raudteel, Ida-Siberi kultuuri- ja teaduskeskus. Linnas on olemas trammi-, trollibussi-, autobussi-, liinitakso- ja taksoliiklus. Plaanitakse kiirtrammiehitust, mis ulatuks lähedalasuvatesse Angarskisse ja Šelehhovi. Linnas asub Irkutski lennukitehas, mis kuulub kontsernile Irkut. Elanike arv oli 582 500 (2005), on 588 tuhat (2014). Sellega on ta suuruselt neljas linn Siberis. Irkutskis asub 1918. aastal asutatud Irkutski Ülikool. Irkutskis on Hiina, Leedu, Lõuna-Korea, Mongoolia ja Poola peakonsulaat. Irkutski sõpruslinnad on Dijon (Prantsusmaa), Eugene (USA), Evian (Prantsusmaa), Grenoble (Prantsusmaa), Kanazawa (Jaapan), Novi-Sad (Serbia), Pforzheim (Saksamaa), Pordenone (Itaalia), Shenyang (Hiina), Strömsund (Rootsi) ja Ulaanbaatar (Mongoolia). Q41348632 Ilm ja kliima Irkutski koduleht Linna kaart Irkutsk võlub puitarhitektuuri ja Siberi lummava loodusega
Pärnu spordihall

Pärnu spordihall on Pärnus aadressil Riia maantee 129 asuv spordikompleks. Spordihoones peavad oma kodumänge Pärnu VK ja BC Pärnu Sadam. Kompleksis on 2040 m² peaareen (mida saab vahekardinatega eraldada kolmeks väljakuks), 435 m² väike pallimängude saal, 213,6 m² jõusaal, 178,6 m² võimlemissaal, vibuspordi lasketiir, lisaks kohvik ja muid väiksemaid ruume. Teisel korrusel on 210 meetri pikkune jooksurada. Lae kõrguseks olev 12,2 m võimaldab kiikingu harrastamist. Peaareeni põranda alla on paigaldatud vajalikud kinnitused kahe kiige paigaldamiseks. Tugevdatud katusekonstruktsioonid võimaldavad sinna kontsertide ja muude ürituste tarbeks lisavalgustuse ja võimenduse paigaldamist. Kontserdi külastajate tarbeks on võimalik paigaldada kuni 2500 istekohta. Hoone projekteeris Palm-E Arhitektibüroo ja ehitas AS Oma Ehitaja. Arhitekt oli Eero Palm, kes on loonud ka A. Le Coq Sport spordimaja Tartus. Hoone nurgakivi pandi 4. märtsil 2009 ja hoone avati 17. oktoobril 2009. Ehituse maksumus oli 99 796 229 krooni ehk 6,38 miljonit eurot. Hoone oli Eesti Betooniühingu ja Eesti Ehitusmaterjalide Tootjate Liidu korraldatava konkursi Aasta betoonehitis 2009 aasta nominent. 1. jaanuaril 2011 kukkus lume raskuse all sisse spordihalli väikese saali katus. Õnnetuses keegi viga ei saanud, kuid spordihall sai suuri veekahjustusi. Väike saal avati uuesti augustis 2012. "Pärnu spordihall". Eesti spordiregister. Vaadatud 05.09.2020. "Pärnu Spordihallile pannakse nurgakivi". ehitusinfo.ee. 02.03.2009. Originaali arhiivikoopia seisuga 4.03.2016. Vaadatud 05.09.2020. "Eero Palm: Arhitekti, peremehe ja ehitaja vaidlused on loomulikud" Pärnu Postimees, 17. juuli 2009 Raido Keskküla (12. oktoober 2009). "Laupäeval avatakse Pärnu uus spordihall". Pärnu Postimees. Vaadatud 05.09.2020. Kadri Ratt (23. jaanuar 2009). "Pärnu spordihall saab mais katuse alla". Eesti Päevaleht. Vaadatud 05.09.2020. "Aasta Betoonehitis 2009 konkursil osaleb 17 ehitist". ehitusinfo.ee. 3. detsember 2009. Originaali arhiivikoopia seisuga 4.03.2016. Vaadatud 05.09.2020. Andris Tammela (1. jaanuar 2011). "Pärnu spordihalli katus kukkus sisse". Pärnu Postimees. Vaadatud 05.09.2020. Anu Villmann (10. august 2012). "Spordihalli väike saal on mänguvalmis". Pärnu Postimees. Vaadatud 05.09.2020. Spordihall – Pärnu Spordikool Pärnu spordihall Eesti spordiregistris
Guinea lipp

Guinea lipp on Guinea riigilipp. Lipp võeti kasutusele pärast riigi iseseisvumist 10. novembril 1958. Lipp on vertikaalsete väljadega panaafrika värvides trikoloor (punane, kollane, roheline). Punane sümboliseerib verd, kolonialismi ohvreid, tööliste valatud higi ja tulevikulootust; kollane kulda ja teisi maapõuevarasid, päikest, energiat, heaolu ja võrdsust; roheline taimestikku ja viljakat pinnast. Guinea vapp
Kättemaks (täpsustus)

"Kättemaks" ("Utu") on Geoff Murphy 1983. aasta draamafilm. "Kättemaks" ("Revenge") on Tony Scotti 1990. aasta krimithriller. "Kättemaks" ("A Lover's Revenge") on Douglas Jacksoni 2005. aasta põnevusfilm. "Kättemaks" ("Revenge") on Mike Kelley loodud draamasari ABC telekanalil (2011–2015). "Kättemaks" on ansambli Estonian Voices laulupala.
Noah Ngeny

Noah Kiprono Ngeny (sündinud 2. novembril 1978 Kabenas) on Keenia kergejõustiklane (jooksja, põhidistantsid 800 m ja 1500 m). Olümpiavõitja (2000). Enne Sydney olümpiamänge oli Maroko mailer Hicham El Guerrouj üks kindlamaid olümpiakulla taotlejaid. Eeljooksus ja poolfinaalis võitiski marokolane mängeldes, finaalis aitas tal esimesel distantsipoolel kõrget tempot hoida kaasmaalane Youssef Baba. Kui Baba väsis, asus El Guerrouj ise juhtima ja oli ees ka lõpusirgele tulles. Siis kiirendasid end kogu aeg marokolase tempot hoidnud keenialased Noah Ngeny ja Bernard Lagat. Neist Ngeny samm oli nii värske, et El Guerrouj ei suutnud oma liidrikohta enam hoida. Viimastel meetritel möödus Ngeny suurfavoriidist ja võitis uue olümpiarekordiga 3.32,07 olümpiakulla. Senine olümpiarekord 3.32,53 oli 16 aastat vana ja kuulus inglasele Sebastian Coe'le. 1999. aasta maailmameistrivõistlustel Sevillas oli 21-aastane Ngeny lõpetanud El Guerrouj'i järel teisena. 2000 olümpiavõitja 3.32,07 1999 hõbemedal 2.28,73 2001 pronksmedal 3.51,63 Noah Ngeny on 182 cm pikk ja kaalub 68 kg.
IPhone 5c

iPhone 5c on Apple'i puuteekraaniga nutitelefon. See on koos kõrgema klassi iPhone 5s-iga üks iPhone 5 järeltulijatest. Apple esitles iPhone 5c-d ja 5s-i esimest korda 10. septembril 2013 ning müüma hakati neid sama aasta 20. septembril, lõpetades sellega ühtlasi iPhone 5 müügi. iPhone 5c kasutab iOS-i tarkvara iOS 7.1. iPhone 5c kasutab enamjaolt sama riistvara mis iPhone 5, iPhone 5s-ist erineb see järgmiste elementide poolest: A6 kiip uuema A7 asemel, sõrmejäljeluger ning kaamera sarivõtte- ja aegluubis videovõtterežiimi olemasolu. iPhone 5c on valmistatud polükarbonaadist (korpus on kas sinine, roheline, roosa, kollane või valge) erinevalt iPhone 5-st ja 5s-ist, mille korpus on valmistatud metallist.
Neocube

Neocube ehk NeoKuubik on paljudest väikestest magnetkuulidest koosnev mänguasi, mille osadest saab moodustada palju kujundeid. Tavaliselt on ühes kogumis 216 väikest magnetit. NeoKuubiku liigitamine mänguasjade hulka pole päris kindel. Mõnes riigis võib NeoKuubikute reklaam ja müük olla keelustatud. NeoKuubik ei sobi alla 7 aasta vanustele lastele – allaneelamise oht. NeoKuubikuid kattev kiht võib metallide suhtes ülitundlikel inimestel põhjustada allergiat. NeoKuubik Nikliallergia põhjus leiti üles, Tarkade Klubi 16. september 2010, Veebiversioon (vaadatud 21.02.2014)
Mount San Antonio

Mount San Antonio, ka Old Baldy või Mount Baldy, on mägi Ameerika Ühendriikides California osariigis, San Gabrieli mägede kõrgeim mäetipp ja Los Angelese maakonna kõrgeim koht.
Olümpos

Olümpos (vanakreeka keeles ῎Ολυμπος ehk Olympos, uuskreeka keeles hääldatud ka kui Olimbos) on kõrguselt teine mäemassiiv Balkani poolsaarel, asukohaga Egeuse mere ranniku lähistel. Sellel asub Kreeka kõrgeim mäetipp. Massiivi kõrgemad tipud formuleerivad Kesk-Makedoonia ja Tessaalia piirkondade piirilõigu. Olümpose nime päritolu ei ole teada. Tõenäoliselt on see indoeuroopa-eelset päritolu. Hellase mütoloogias oli Olümpose mägi 12 peajumala elukohaks. Legendi kohaselt tekkis mägi pärast seda, kui jumalad võitsid titaane titaanide sõjas. Mägi on mütoloogias paljude lugude toimumiskohaks. Peajumala Zeusi trooniks peetakse järsku Stefani tippu (2909 m). Olümpose mäel on 52 tippu, millest kõrgeim on 2918-meetrine Mýtikas (eesti keeles nina), mis on oma suhtelise kõrguse poolest üks Euroopa kõrgemaid. Olümpose mäeseljakutel on väga rikkalik taimestik, mitmed taimeliigid on endeemsed. Mägi kuulub Kreeka rahvusparkide ja Maailma Biosfääride Kaitseala hulka. Olümpose otsa ronimine ei kujuta endast tehnilist ronimist, välja arvatud viimane osa Skala tipust Mýtikasele, mis on YDSi järgi 3. klassi skrambleerimine. Hinnanguliselt ronib Olümposele igal aastal 10 000 inimest, enamik neist piirdub Skolio tipuga. Enamasti alustatakse teekonda Litóchorost, mida on asukoha tõttu ajalooliselt kutsutud Jumalate Linnaks. Litochorost viib tee mäe jalamil asuvasse Prioniasse (1100 m), kust algab matkarada. Mäel on mitu ööbimispaika, kus matkajad saavad puhata. Kirjapandud andmetel jõudsid esimeste inimestena Mýtikase tippu 2. augustil 1913 Litóchorost pärit kohalik kaljukitsekütt Chrístos Kákalos ning Šveitsi mägironijad Frédéric Boissonnas ja Daniel Baud-Bovy. Euroopa kõrgemad mäed  Olümpos – pildid, videod ja helifailid Wikimedia Commonsis
Haivi Raadik

Haivi Raadik (10. juuni 1930 Vahamulla – 28. august 2013) oli eesti metallikunstnik. Ta lõpetas aastal 1949 Türi Keskkooli. Aastatel 1952–1958 õppis ta ERKI-s, lõpetades selle metallikunstnikuna. Ta töötas aastatel 1958–1959 Tallinna Tööstuskaubastus dekoraatori ja juveelikunstnikuna ning aastatel 1959–1964 Kunstitoodete Kombinaadi metallehistööde ateljees kunstnikuna, seejärel oli ta vabakunstnik. Aastast 1961 oli ta Kunstnike Liidu liige. Eesti kunsti ja arhitektuuri biograafiline leksikon. Tallinn 1996